CELEX: 62021TN0129
Language: el
Date: 2021-03-01 00:00:00
Title: Υπόθεση T-129/21: Προσφυγή της 1ης Μαρτίου 2021 — Colombani κατά ΕΥΕΔ

10.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/59
            
         
      Προσφυγή της 1ης Μαρτίου 2021 — Colombani κατά ΕΥΕΔ
      (Υπόθεση T-129/21)
      (2021/C 182/79)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Jean-Marc Colombani (Auderghem, Βέλγιο) (εκπρόσωπος: N. de Montigny, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση με την οποία η ΕΥΕΔ απέρριψε την υποψηφιότητα του προσφεύγοντος για τη θέση του Επικεφαλής της Αντιπροσωπείας της ΕΕ στον Καναδά, η οποία κοινοποιήθηκε με σημείωμα της 6ης Ιουλίου 2020, υπογραφέν από τη διευθύντρια ανθρωπίνων πόρων·
               
            
                  —
               
               
                  να ακυρώσει την απόφαση με την οποία η ΕΥΕΔ απέρριψε την υποψηφιότητα του προσφεύγοντος για τη θέση του διευθυντή ANMO, η οποία κοινοποιήθηκε με σημείωμα της 17ης Απριλίου 2020, υπογραφέν από τη διευθύντρια ανθρωπίνων πόρων·
               
            
                  —
               
               
                  να ακυρώσει την απόφαση της ΕΥΕΔ με την οποία απορρίφθηκε η ένσταση R/353/20·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει πέντε λόγους.
      
                  1.
               
               
                  Με τον πρώτο λόγο προβάλλεται τον παράνομο χαρακτήρα της απορρίψεως της υποψηφιότητας του προσφεύγοντος ως εθνικού διπλωμάτη, καθώς και ένσταση ελλείψεως νομιμότητας των σχετικών προκηρύξεων τις οποίες αφορά η προσφυγή, ήτοι την προκήρυξη για τη θέση διευθυντή Μέσης Ανατολής και Βορείου Αφρικής (AMNO) (προκήρυξη κενής θέσης 2020/48) και την προκήρυξη για τη θέση του Επικεφαλής της Αντιπροσωπείας στον Καναδά (προκήρυξη κενής θέσης 2020/134).
               
            
                  2.
               
               
                  Με τον δεύτερο λόγο προβάλλεται πρόδηλο σφάλμα εκτιμήσεως όσον αφορά το κριτήριο επιλογής σχετικά με την εμπειρία στην άσκηση καθηκόντων middle management ή παρόμοιων καθηκόντων επί δύο τουλάχιστον έτη.
               
            
                  3.
               
               
                  Με τον τρίτο λόγο προβάλλεται παραβίαση της αρχής της ίσης μεταχείρισης και της απαγόρευσης των διακρίσεων, της ασφάλειας δικαίου και της προβλεψιμότητας, καθόσον η επαγγελματική εμπειρία του προσφεύγοντος εκτιμήθηκε κατά τρόπο συσταλτικό, σε αντίθεση με την ευελιξία που επιδείχθηκε όσον αφορά τους λοιπούς υποψηφίους, και παράβαση του άρθρου 27 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
               
            
                  4.
               
               
                  Με τον τέταρτο λόγο προβάλλεται πρόδηλο σφάλμα εκτιμήσεως όσον αφορά τον βαθμό του προσφεύγοντος και παραβίαση της αρχής κατά την οποία δεν νοείται επίκληση οικείου πταίσματος.
               
            
                  5.
               
               
                  Με τον πέμπτο λόγο προβάλλεται πρόδηλο σφάλμα ως προς την εκτίμηση του είδους των ασκούμενων από τον προσφεύγοντα καθηκόντων.